

**GODIŠNJI PLAN RADA**

**RAZVOJNE AGENCIJE TINTL**

**ZA 2024. GODINU**

Tovarnik, 20. prosinac 2023. godine

**SADRŽAJ**

[1. UVOD 1](#_Toc155182643)

[2. DJELOKRUG RADA AGENCIJE 1](#_Toc155182644)

[3. MISIJA 2](#_Toc155182645)

[4. VIZIJA 2](#_Toc155182646)

[5. PLANIRANE AKTIVNOSTI U 2024. GODINI 2](#_Toc155182647)

[5.1. Priprema i provedba razvojnih projekata 3](#_Toc155182648)

[5.2. Promocija Općine Tovarnik, Općine Tompojevci, Općine Lovas, Općine Stari Jankovci, Grada Iloka (lokalne zajednice) 3](#_Toc155182649)

[5.3. Stvaranje lokalnih mreža 4](#_Toc155182650)

[5.4. Pružanje tehničke pomoći lokalnim vlastima u izradi projektnih prijedloga za financiranje kroz fondove EU i dr. 4](#_Toc155182651)

[5.5. Izrada studije izvedivosti, poslovnih planova i investicijskih elaborata 4](#_Toc155182652)

[5.6. Priprema i provedba programa i mehanizama (mehanizam za oporavak, ITU mehanizam i sl.) 5](#_Toc155182653)

# UVOD

Razvojna agencija TINTL (u daljnjem tekstu Agencija) osnovana je 2018. godine na temelju Sporazuma o osnivanju Razvojne agencije TINLT uz prethodnu suglasnost Općinskog vijeća Općine Tovarnik, Općinskog vijeća Općine Lovas, Općinskog vijeća Općine Tompojevci, Općinskog vijeća Općine Stari Jankovci, Gradskog vijeća Grada Iloka. Vlasnici i osnivači Agencije su Općina Tovarnik, Općina Tompojevci, Općina Lovas, Općina Stari Jankovci i Grad Ilok u jednakim udjelima. Sjedište Agencije je u Tovarniku, Antuna Gustava Matoša 2.

Godišnjim programom rada Razvojne agencije TINTL daje se pregled djelatnosti Agencije, aktivnosti i projekata koji su započeti u prethodnom razdoblju i koji se nastavljaju tijekom 2024. godine, te se navode aktivnosti i planirani projekti za 2024. godinu.

# DJELOKRUG RADA AGENCIJE

Agencija obavlja sljedeće djelatnosti:

* Izrada programa i projekata za ubranu i ruralnu sredinu,
* Stvaranje lokalnih mreža,
* Promocija Općine Tovarnik, Općine Tompojevci, Općine Lovas, Općine Stari Jankovci, Grada Iloka (lokalne zajednice),
* Potpora razvojnim programima uključujući i javno – privatna partnerstva, direktne investicije, joint-venture inicijative,
* Suradnja sa financijskim institucijama,
* Privlačenje direktnih stranih investicija (FDI – foreign direct investment),
* Izgrađivanje institucionalnih kapaciteta,
* Pružanje tehničke pomoći lokalnim vlastima u izradi projektnih prijedloga za financiranje kroz fondove EU i dr.,
* Ispitivanje tržišta i javnog mijenja,
* Izrada studije izvedivosti, poslovnih planova i investicijskih elaborata,
* Pružanje tehničke i savjetodavne pomoći programa,
* Provođenje specijalističkih edukativnih programa,
* Promidžba,
* Izrada i ažuriranje strateških planova.

U provođenju navedenih djelatnosti, Agencija zastupa prvenstveno interese svojih osnivača. Pored osnivača, suradnja se proteže i na nevladine organizacije, udruge i ustanove koje imaju potrebu za ovakvom vrstom suradnje, poduzetnike te jedinice lokalne i regionalne samouprave.

# MISIJA

Misija Agencije je promicati održivi razvoj, unaprijediti uvjete za cjeloviti razvoj ruralnog područja TINTL-a, poboljšati kvalitetu življenja i doprinositi očuvanju/stvaranju novih radnih mjesta u ruralnim krajevima, djelovati na privlačenju domaćih i stranih investicija, ostvariti nove i poboljšati postojeće kontakte osnivača s međunarodnim institucijama i organizacijama, pomagati fizičkim i pravnim osobama s područja jedinica lokalne samouprave osnivača u uvjetima globalnog i europskog tržišta.

# VIZIJA

Postati značajna razvoja agencija na području Vukovarsko-srijemske županije sa ciljem gospodarskog, poduzetničkog i društvenog razvoja na području jedinica lokalnih samouprava osnivača.

Plan rada Agencije će se ažurirati i mijenjati prema potrebi, a poglavito u području provedbe određenih projekata financiranih iz sredstava EU fondova sukladno raspisanim natječajima iz područja djelokruga rada Agencije.

# PLANIRANE AKTIVNOSTI U 2024. GODINI

Djelatnici Agencije će pripremati i prijavljivati projekte na lokalne, nacionalne i EU natječaje. Kako bi projekti bili uspješni, kontinuirano će surađivati s djelatnicima u općinama osnivača, kao i s ostalim institucijama, tvrtkama, udrugama, poduzetnicima i poljoprivrednicima koji djeluju na području Agencije, kako bi se doprinijelo podizanju kvalitete i uspješnosti njihova rada, a sukladno tome, kako bi se ostvarile i brojne koristi za lokalnu zajednicu i stanovništvo.

Aktivnosti koje se planiraju u 2024. godini su:

1. Izrada projektnih prijedloga za financiranje kroz fondove EU;
2. Promocija Općine Tovarnik, Općine Tompojevci, Općine Lovas, Općine Stari Jankovci, Grada Iloka (lokalne zajednice);
3. Stvaranje lokalnih mreža;
4. Pružanje tehničke pomoći lokalnim vlastima u izradi projektnih prijedloga za financiranje kroz fondove EU i dr.;
5. Izrada studije izvedivosti, poslovnih planova i investicijskih elaborata;
6. Priprema i provedba programa i mehanizama (mehanizam za oporavak, ITU mehanizam i sl.).

## Priprema i provedba razvojnih projekata

Priprema i provedba razvojnih projekata jedna su od najvažnijih aktivnosti Agencije i predstavlja važan instrument poticanja regionalnog, društvenog i gospodarskog razvoja. Agencija će maksimalno koristiti svoje resurse kako bi osigurala što više sredstava iz EU fondova, posebice u području poticanja razvoja poduzetništva i investicijske klime te razvoja ruralnog područja TINTL-a.

Održavati će se redovni radni sastanci s predstavnicima JLS osnivača kako bi se utvrdile potrebe tih JLS-a.

Najava natječaja za 2024. godinu još nije objavljena po pojedinim Ministarstvima RH te će se pratiti svi natječaji u najavi koje će Agencija pripremati u suradnji s JLS-ima osnivačima i lokalnom zajednicom , a ovisno o potrebama JLS-a.

Neki od natječaja koje će Agencija pripremati su:

1. Natječaji Ministarstava Republike Hrvatske,
2. Strateški plan Zajedničke poljoprivredne politike 2023. – 2027.,
3. Programi prekogranične suradnje,
4. Natječaji Fonda za zaštitu okoliša,
5. Natječaji Uprave za potporu poljoprivredi i ruralnom razvoju,
6. Natječaju Vukovarsko-srijemske županije,
7. Natječaji za donacije pojedinih tvrtki,
8. Natječaji iz programa Europski socijalni fond, Europski fond za regionalni razvoj i Kohezijski fond i drugi natječaji.

## Promocija Općine Tovarnik, Općine Tompojevci, Općine Lovas, Općine Stari Jankovci, Grada Iloka (lokalne zajednice)

Navedena aktivnosti odvijati će se sudjelovanjem na raznim lokalnim i regionalnim sajmovima, edukativno-informativnim radionicama na poziv organizatora, danima EU fondova, lokalnim i regionalnim manifestacijama kao što su:

* XII. Gospodarski forum Vukovarsko-srijemske županije u Tovarniku (rujan/listopad 2024.);
* Forum lokalnih razvojnih agencija, Stari Jankovci (proljeće 2024.);
* Sajam EU projekata (svibanj 2024.);
* Te na drugim sajmovima, manifestacijama i organizacijama na koje Agencija bude pozvana, na kojima će prezentirati svoj rad i aktivnosti.

## Stvaranje lokalnih mreža

Nastavit će se poticati udruživanje u klastere s ciljem umrežavanja poduzetnika, obrtnika i OPG-ova na području JLS osnivača u svrhu poticanja njihova rasta i razvoja, zajedničkog nastupa na tržištu, radi lakšeg povlačenja sredstava iz nacionalnih ili EU fondova. Udruživanjem će se doprinijeti razvoju poslovanja, razmjenom informacija i iskustava.

To će se učiniti organizacijom okruglih stolova na temu privlačenja EU sredstava za razvoj i umrežavanja u klastere ili udruge proizvođača.

Također, Agencija će prvenstveno značajno povećati svoju suradnju s LAG-om Srijem i dovesti ju na izrazito viši stupanj suradnje, ali će raditi i na suradnji i s drugim LAG-ovima te lokalnim i regionalnim razvojnim agencijama. S obzirom na ulogu koju LAG-ovi imaju u Programskom razdoblju, iznimno bitna je suradnja Agencije s LAG-om Srijem. Agencija će surađivati i s drugim razvojnim i poduzetničkim institucijama, na strateškim i gospodarskim projektima kako bi se razmijenile informacije, iskustva i znanja.

## Pružanje tehničke pomoći lokalnim vlastima u izradi projektnih prijedloga za financiranje kroz fondove EU i dr.

Ovom aktivnosti doprinijeti će se komunalnom uređenju, gospodarskom i društvenom razvoju ovog ruralnog područja.

## Izrada studije izvedivosti, poslovnih planova i investicijskih elaborata

Agencija će se baviti i pripremom i prijavom projekata na natječaje, izradom poslovnih planova, izradom projektnim aplikacija te provedbom projekata.

## Priprema i provedba programa i mehanizama (mehanizam za oporavak, ITU mehanizam i sl.)

Razvojna agencija će svoje djelovanje usmjeriti na rad i zastupanje jedinica lokalne samouprave u osiguranju financijskih sredstava kroz razne instrumente pomoći kao što su ITU mehanizam, mehanizam za oporavak i otpornost i sl.

RAZVOJNA AGENCIJA TINTL

ANTUNA GUSTAVA MATOŠA 2, 32249 TOVARNIK

KLASA: 007-01/23-01/01

URBROJ: 2196-28-1-01-23-01

Tovarnik, 20. prosinca 2023. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednik Upravnog vijeća,

Darko Ruskaj